Diari Oficial de la Generalitat Valenciana


Sumari del DOGV 4932, del 26-01-2005 (2005/672)

RESOLUCIÓ de 26 de novembre de 2004, del conseller d'Empresa, Universitat i Ciència, per la qual s'aproven les bases del concurs per a la provisió de la plaça de secretari general de la Cambra Oficial de Comerç i Indústria d'Alcoi.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4932

Data del DOGV
:   26-01-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/672


Data del document
:   26-11-2004

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * Alcoi
    * concurs administratiu
    * ciència econòmica
    * professió jurídica
    * cambra de comerç i indústria

RESOLUCIÓ de 26 de novembre de 2004, del conseller d'Empresa, Universitat i Ciència, per la qual s'aproven les bases del concurs per a la provisió de la plaça de secretari general de la Cambra Oficial de Comerç i Indústria d'Alcoi. [2005/F672]
  
De conformitat amb el que disposa l'article 20.1 del Decret 158/2001, de 15 d'octubre, del Govern Valencià, pel qual s'aprova el Reglament de les Cambres Oficials de Comerç, Indústria i Navegació de la Comunitat Valenciana i del seu Consell, aprove les bases del concurs per a la provisió de la plaça de secretari general de la Cambra Oficial de Comerç i Indústria d'Alcoi, que s'incorporen com a annex a aquesta resolució.
  
València, 26 de novembre de 2004.- El conseller d'Empresa, Universitat i Ciència: Justo Nieto Nieto.
  
Bases del concurs per a ocupar la vacant de secretari general de la Cambra Oficial de Comerç i Indústria d'Alcoi
  
Base primera
  
Podran participar en aquest concurs les persones que posseïsquen els requisits següents:
  
1. Ser major d'edat i tenir la nacionalitat de qualsevol dels estats membres de la Unió Europea.
  
2. Estar en possessió del títol de llicenciat o diplomat en alguna especialitat relacionada amb el món de l'empresa (Ciències Econòmiques, Empresarials, Dret, Administració d'Empreses, Enginyeria o altres).
  
3. No haver sigut separat en virtut d'expedient disciplinari de l'exercici de funció o càrrec públic.
  
Base segona
  
Seran avaluables i estimables els mèrits que el concursant al·legue i acredite, els treballs que haja realitzat, els estudis i la formació de qualsevol índole i, molt especialment, els relacionats amb l'activitat econòmica i la direcció d'empreses o organitzacions de serveis, així com la seua actuació a favor dels interessos generals del comerç, la indústria i la navegació i la seua promoció.
  
A l'efecte de puntuar els mèrits al·legats pels aspirants, es procedirà a puntuar-los tot atenint-se a les normes següents:
  
1. Titulació acadèmica. Per cada llicenciatura o titulació superior: 4 punts; per cada diplomatura o titulació mitjana: 2 punts.
  
Màxim: 8 punts.
  
2. Experiència. Per cada tres anys d'ocupació de llocs directius o de gestió en altres entitats o organismes i/o prestació de serveis professionals: 0,5 punts.
  
Màxim: 4 punts.
  
3. Antiguitat. Ser o haver sigut càrrec tècnic de responsabilitat en Cambra de Comerç, per un termini de, almenys, dos anys.
  
Màxim: 3 punts.
  
4. Eficàcia en destinacions anteriors. Pel que fa a la naturalesa de les tasques exercides.
  
Màxim: 5 punts.
  
5. Diplomes, cursos, publicacions i estudis. Realitzats individualment o col·lectivament, relacionats amb el comerç, la indústria i la navegació: 0,25 punts cada un.
  
Màxim: 2 punts.
  
6. Coneixement d'idiomes. 0,25 punts cada un.
  
Màxim: 1 punt.
  
7. Aptitud per a l'exercici del càrrec. Es valoraran els coneixements pràctics, la preparació i l'experiència professional.
  
Màxim: 5 punts.
  
Base tercera
  
La convocatòria es farà pública en el Diari Oficial de la Generalitat Valenciana, i les seues bases quedaran a disposició de tots els interessats a la seu de la cambra durant 15 dies hàbils, a partir de la data de la dita publicació.
  
Dins dels 15 dies a què es refereix el paràgraf anterior i fins a les 14.00 hores del dia quinzé de l'esmentat termini, l'interessat a concórrer a l'esmentat concurs adreçarà una instància al president de la Cambra Oficial de Comerç i Indústria d'Alcoi, acompanyada del seu curriculum vitae i de tots els documents que considere oportuns, que acrediten els mèrits que s'al·leguen.
  
A més, els concursants hauran d'unir a la seua sol·licitud:
  
- Fotocòpia del DNI.
  
- Títol o certificació acreditativa d'estar en possessió de la titulació o titulacions esmentades en la base primera.
  
- Declaració jurada de no haver sigut separat de cap cos de l'estat, de l'administració local o autonòmica, corporació pública o cambra de comerç.
  
Base quarta
  
Acabat el termini d'admissió d'instàncies, el Comité Executiu de la cambra revisarà els expedients presentats, i adoptarà l'acord corresponent en el qual s'establirà la llista dels concursants admesos i exclosos.
  
Aquest acord s'exposarà a les oficines de la cambra i en el termini de cinc dies els aspirants hi podran presentar les reclamacions que consideren pertinents sobre les llistes publicades.
  
El Comité Executiu emetrà una resolució sobre les reclamacions presentades i publicarà a les oficines de la cambra la llista definitiva dels admesos al concurs.
  
Base cinquena
  
El tribunal qualificador del concurs estarà presidit pel president de la cambra i estarà compost pel seu Comité Executiu; n'actuarà com a secretari el vocal de menor edat.
  
Aquest tribunal procedirà a l'examen i a la valoració dels diferents mèrits de cada concursant i farà la proposta de candidat seleccionat; de la qual cosa, s'alçarà l'acta corresponent.
  
El president elevarà la proposta del tribunal al Ple de la cambra perquè la ratifique per acord motivat adoptat per la meitat més un dels seus membres, tal com estableixen l'article 7.2 de la Llei 3/1993, de 22 de març, Bàsica de les Cambres de Comerç, Indústria i Navegació d'Espanya, i l'article 14.2 de la Llei autonòmica 11/1997, de 16 de desembre, de les Cambres de Comerç de la Comunitat Valenciana.
  
Base sisena
  
L'acord del Ple sobre el nomenament de secretari general serà publicat al tauler d'anuncis de la cambra i es notificarà personalment a l'interessat, el qual haurà de prendre possessió del seu càrrec en el termini de 30 dies naturals des de la data d'aquesta notificació.
  
Base setena
  
El secretari general de la cambra tindrà els drets i deures establits en el Reglament de Règim Interior de la Cambra Oficial de Comerç i Indústria d'Alcoi i tota l'altra legislació aplicable.
  
Base vuitena